
ΤΕΥΧΟΣ ΔΕΥΤΕΡΟ 


Αρ 


. Φύλλου 2286 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Οδοντιατρικής της Σχολής Επιστημών 
Υγείας του Αριστοτελείου Πανεπιστημίου Θεσσα¬ 
λονίκης. 

2 Έγκριση Κανονισμού Διδακτορικών Σπουδών του 
Τμήματος Μουσικών Σπουδών της Σχολής Καλών 
Τεχνών του Αριστοτελείου Πανεπιστημίου Θεσ¬ 
σαλονίκης. 


ΑΠΟΦΑΣΕΙΣ 

Αριθμ. 12594 _ (1) 

Έγκριση Κανονισμού Διδακτορικών Σπουδών 
του Τμήματος Οδοντιατρικής της Σχολής Επι¬ 
στημών Υγείας του Αριστοτελείου Πανεπιστη¬ 
μίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1 -2018) 

Έχοντας υπόψη: 

1 .Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2. 

2. Τις διατάξεις του άρθρου 85 και ειδικότερα των παρ. 5 
και 6 εδ. β του ν. 4485/2017 (ΦΕΚ 114/τ.Α'/4-8-2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: 

α)163204/Ζ1 ΕΞ. ΕΠ ΕΙ ΓΟΝ/29-9-2017: «Εφαρμογή των 
διατάξεων του ν. 4485/2017 (Α' 114) για θέματα μεταπτυ¬ 
χιακών σπουδών και εκπόνησης διδακτορικών διατρι¬ 
βών - λοιπά θέματα και β) 22879/Ζ1/9-2-2018: «Εφαρ¬ 
μογή των διατάξεων του ν. 4485/2017 (Α' 114). 

4. Τ ην απόφαση της Συνέλευσης του Τ μήματος Οδοντι¬ 
ατρικής της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης (συνεδρίαση με αριθμ. 
362/19-12-2017). 


5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Οδοντιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονί¬ 
κης, ως εξής: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Οδοντιατρι¬ 
κής του ΑΠΘ αποσκοπούν στην προαγωγή της γνώσης 
και της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τ μήματος Οδοντιατρικής του Αριστο- 
τελείου Πανεπιστημίου Θεσσαλονίκης, όπως αυτός κα¬ 
ταρτίστηκε με απόφαση της Συνέλευσης του Τμήματος 
(συνεδρίαση με αριθμό 362/19-12-2017). 

Άρθρο 2 

Νομικό και Θεσμικό πλαίσιο 

Τ ο Πρόγραμμα Διδακτορικών Σπουδών του Τ μήματος 
Οδοντιατρικής οργανώνεται και λειτουργεί σύμφωνα με 
τις διατάξεις του ν. 4485/2017 και των εν ισχύ ευρισκο¬ 
μένων σχετικών διατάξεων και αποφάσεων. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

- Είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής και 

- Είναι κάτοχοι Διπλώματος Μεταπτυχιακών Σπουδών 
Α.Ε.Ι. της ημεδαπής ή αναγνωρισμένου ως ισότιμου ιδρύ- 

ματος της αλλοδαπής ή είναι κάτοχοι ενιαίου και αδιά¬ 
σπαστου τίτλου σπουδών μεταπτυχιακού επιπέδου κατά 
το άρθρο 46 του ν. 4485/2017. 

- Σε εξαιρετικές περιπτώσεις, γίνονται δεκτοί/ές ως 
Υποψήφιοι/ες Διδάκτορες και μη κάτοχοι Διπλώματος 
Μεταπτυχιακών Σπουδών (Δ.Μ.Σ.) (άρθρο 38, παρ.1 του 
ν. 4485/2017). 

Ως εξαιρετικές περιπτώσεις ορίζονται: 

3.1. Οι πτυχιούχοι Οδοντιατρικής, έχοντες ολοκληρώ¬ 
σει επιτυχώς τα τέσσερα (4) πρώτα εξάμηνα του προ¬ 
γράμματος Β' κύκλου σπουδών του Τμήματος Οδοντι¬ 
ατρικής Α.Π.Θ. Απαραίτητη προϋπόθεση η κατάθεση 
αναλυτικής βαθμολογίας επιτυχούς περάτωσης των 
μαθημάτων μέχρι την ημερομηνία κατάθεσης της αίτη¬ 
σης του/της υποψηφίου/ας. 

3.2. Οι κάτοχοι τίτλων ειδικότητας Ορθοδοντικής και 
Στοματικής και Γναθοπροσωπικής Χειρουργικής, που 
έχουν εκδοθεί από τις αρμόδιες αρχές του Υπουργείου 
Υγείας και Κοινωνικής Αλληλεγγύης. 

3.3. Οι ειδικευόμενοι στη Στοματική και Γναθοπροσω- 
πική Χειρουργική μη κάτοχοι Δ.Μ.Σ., υπό την προϋπό¬ 
θεση ότι έχουν συμπληρώσει το πρώτο έτος της κύριας 
ειδικότητας. 

3.4. ΟιΔιευθυντέςτου ΕΣΥ και επιμελητές α' με πεντα¬ 
ετή προϋπηρεσία καθώς και ειδικευόμενοι ιατροί που 
έχουν ολοκληρώσει τον πρώτο χρόνο της ειδικότητάς 
τους. 

3.5. Οι πτυχιούχοι Πανεπιστημίων, ΤΕΙ, Α.Σ.ΠΑΙ.Τ.Ε. 
(Ανώτατη Σχολή Παιδαγωγικής και Τεχνολογικής Εκπαί¬ 
δευσης) ή ισότιμων Σχολών οι οποίοι κατέχουν Δ.Μ.Σ. 
συναφές με επιστημονική περιοχή της οδοντιατρικής 
επιστήμης ή που επιθυμούν να εκπονήσουν διδακτορική 
διατριβή σε επιστημονικό πεδίο της Οδοντιατρικής. Η 
αποδοχή του υποψηφίου εγκρίνεται με αιτιολογημένη 
απόφαση της Συνέλευσης του Τμήματος, μετά από ει¬ 
σήγηση τριμελούς επιτροπής συναφούς ερευνητικού 
αντικειμένου. 

3.6. Οι πτυχιούχοι Οδοντιατρικής μη κάτοχοι Δ.Μ.Σ. 
που επιθυμούν να εκπονήσουν Δ.Δ. σε γνωστικό αντι¬ 
κείμενο για το οποίο δεν λειτουργεί πρόγραμμα Με¬ 
ταπτυχιακών Σπουδών στο Τμήμα Οδοντιατρικής την 
περίοδο της αίτησης, εφόσον διαθέτουν τεκμηριωμένη 
επιστημονική συνεργασία με το Τμήμα Οδοντιατρικής 
Α.Π.Θ. (για ένα τουλάχιστον έτος) και έκδηλο ενδιαφέ¬ 
ρον για έρευνα (π.χ. συμμετοχή σε ερευνητικές δρα¬ 
στηριότητες, ανακοινώσεις σε διεθνή επιστημονικά 
συνέδρια και χρηματοδοτούμενα ερευνητικά προ¬ 
γράμματα). 

3.7. Οι πτυχιούχοι Οδοντιατρικής, κάτοχοι διδακτορι¬ 
κού διπλώματος άλλωνΤμημάτων ΑΕΙ 1 . 

3.8. Οι ημεδαποί υπότροφοι ιδρυμάτων/οργανισμών 
και έμμισθοι ερευνητές χρηματοδοτούμενων ερευνη¬ 
τικών προγραμμάτων (της Ελλάδος, ή της Ευρωπαϊκής 
Ένωσης, ή άλλων Διεθνών Οργανισμών) σχετικών με το 
θέμα των διδακτορικών διατριβών. 

1. ΣτΕ 2763/1990, 3014/1991: Δεν απαγορεύεται η εκπόνη¬ 
ση δύο διαφορετικών διδακτορικών διατριβών και η λήψη των 
αντίστοιχων διπλωμάτων σε δύο διαφορετικά ΑΕΙ, ακόμη και αν 
πρόκειται για διατριβές στον ίδιο επιστημονικό κλάδο και στο ίδιο 
γνωστικό πεδίο. 


3.9. Οι αλλοδαποί κάτοχοι υποτροφίας ή άλλης χρημα¬ 
τοδότησης για εκπόνηση διδακτορικής διατριβής γίνο¬ 
νται κατ'αρχήν δεκτοί από τη Συνέλευση Τμήματος υπό 
προϋποθέσεις ότι πληρούν σε συγκεκριμένο χρόνο συ¬ 
γκεκριμένα κριτήρια, ώστε να πάρουν άδεια παραμονής. 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι Δ.Μ.Σ., 
το ελάχιστο χρονικό όριο απόκτησης του Διδακτορικού 
Διπλώματος ανέρχεται στα τέσσερα (4) τουλάχιστον πλή¬ 
ρη ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

Ο μέγιστος χρόνος εκπόνησης της διδακτορικής δι¬ 
ατριβής ορίζεται στα έξι (6) πλήρη ημερολογιακά έτη 
από την ημερομηνία ορισμού τηςΤριμελούς Συμβου¬ 
λευτικής Επιτροπής. Ο παραπάνω χρόνος δύναται να 
παραταθεί για δύο (2) επιπλέον έτη, μετά από αίτηση 
του/της υποψηφίου/ας και τεκμηριωμένη απόφαση της 
Συνέλευσης του Τμήματος (άρθρο 45, παρ. 2, περ. στ του 
ν. 4485/2017). 

Ο/η υποψήφιος/α διδάκτορας μπορεί να αιτηθεί 
αναστολής ενός (1) πλήρους ημερολογιακού έτους με 
αίτησή του/της, η οποία συνοδεύεται με επαρκώς αι¬ 
τιολογημένη εισήγηση τηςΤριμελούς Συμβουλευτικής 
Επιτροπής και εγκρίνεται με απόφαση της Συνέλευσης 
του Τμήματος. Κατά τη διάρκεια της αναστολής αίρεται 
η ιδιότητά του/της υποψήφιου/ας διδάκτορα και τα εξ' 
αυτής απορρέοντα δικαιώματα. Ο χρόνος της αναστολής 
δεν προσμετράται στο μέγιστο συνολικό χρόνο εκπόνη¬ 
σης της Διδακτορικής Διατριβής. 

Αλλαγή τίτλου ή εξειδίκευση τίτλου, μπορεί να πραγ¬ 
ματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση Διδακτορική Διατριβή, μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
τουΤμήματος.Στηνπερίπτωση κατάτην οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντα Κανονισμού. 

Άρθρο 5 

Δικαιώματα/Παροχές και 

Υποχρεώσεις Υποψηφίων Διδακτόρων 

5.1. Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από την 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του Β' 
κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά Όργανα, κ.α. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Με απόφαση Συνέλευσης του Τμήματος ορίζονται επι¬ 
πλέον υποχρεώσεις όπως: Παρακολούθηση ή συμμετοχή 
σε μαθήματα, εργαστήρια ή σεμινάρια σχετικά με την 
εκπόνηση της διδακτορικής διατριβής του/της, ενδιάμε¬ 
σα παραδοτέα (άρθρο 45, παρ.2 περ. στ. ν. 4485/2017). 

Ο/Η υποψήφιος/α διδάκτορας που έχει γίνει δεκτός/ή 
με τις εξαιρετικές περιπτώσεις, περατώνει κύκλο μαθη¬ 
μάτων στο πλαίσιο του Π.Μ.Σ. ανάλογα με το επιστη¬ 
μονικό πεδίο και το ερευνητικό ενδιαφέρον της υπό 
εκπόνηση διδακτορικής διατριβής, ο οποίος ορίζεται 
από τη Συνέλευση, μετά από εισήγηση της Τριμελούς 
Συμβουλευτικής Επιτροπής. 

5.3 Δημοσίευση μίας (1) τουλάχιστον εργασίας 

Πριν από την κατάθεση της διδακτορικής διατριβής για 

κρίση θα πρέπει να κατατίθεται από τον εκάστοτε υπο- 
ψήφιο/α διδάκτορα μία (1) τουλάχιστον δημοσιευμένη 
εργασία με ερευνητικό - επιστημονικό υλικό της διατρι¬ 
βής του σε αναγνωρισμένο ξενόγλωσσο περιοδικό, με 
σύστημα κριτών, το οποίο να ευρετηριάζεταιστο Ιηάθχ 
Μθάίςυε, Είίθ 5ςίθπςθ5 και Β35ίε δαοπεθε, ή επιστολή 
αποδοχής αυτής από τον εκδότη του περιοδικού. 

Το όνομά του/της υποψηφίου/ας διδάκτορα θα πρέπει 
να είναι πρώτο στη σειρά των αναφερόμενων σε αυτή 
συγγραφέων. 

5.4 Λογοκλοπή 

Καταθέτοντας τη διδακτορική διατριβή, ο/η υποψήφι¬ 
ος/α διδάκτορας υποχρεούται να αναφέρει αν χρησιμο¬ 
ποίησε το έργο και τις απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιουδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις και μετά από αιτιολογη¬ 
μένη εισήγηση του/της επιβλέποντος/ουσας καθηγητή/ 
τριας- η Συνέλευση του Τμήματος Οδοντιατρικής μπορεί 
να αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται για κρίση και εισήγηση για 
αντιμετώπιση του προβλήματος στη Συνέλευση τουΤμή- 
ματος. Ως παραβάσεις θεωρούνται και τα παραπτώματα 
της αντιγραφής ή της λογοκλοπής και γενικότερα κάθε 
παράβαση των διατάξεων περί πνευματικής ιδιοκτησίας 
από υποψήφιο/α διδάκτορα κατά τη συγγραφή εργασιών 
στο πλαίσιο της εκπόνησης της διδακτορικής διατριβής. 


Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση της Συνέλευσης του Τμήματος (άρθρο 
9 παρ. 3 εδάφιο ε'του ν. 3685/2008 που παραμένει σε 
ισχύ σύμφωνα με το άρθρο 88 περ. α' του ν 4485/2017) 
και κοινή απόφαση των Υπουργών Παιδείας και Οικο¬ 
νομικών μπορεί να ανατίθεται σε ΥΔ η επικουρία μελών 
ΔΕΠ του Τμήματος σε προπτυχιακό και μεταπτυχιακό 
επίπεδο με ωριαία αντιμισθία, η οποία επιβαρύνει τον 
τακτικό προϋπολογισμό του Ιδρύματος. 

Άρθρο 7 

Διαδικασία Επιλογής Υποψηφίων Διδακτόρων 

ΤοΤμήμα δύναται να προκηρύσσει θέσεις υποψηφίων 
διδακτόρων, οι οποίες δημοσιοποιούνται δια του ημερη¬ 
σίου τύπου και αναρτώνται ηλεκτρονικά στον διαδικτυ¬ 
ακό τόπο του Τμήματος (άρθρο 38 παρ. 2 και άρθρο 42, 
παρ. 1, παρ.2, παρ.3 του ν. 4485/2017), μετά από αίτημα 
των Διευθυντών Τομέων. Στην προκήρυξη αναφέρεται 
το μέλος Δ.Ε.Π. που έχει αιτηθεί την προκήρυξη της θέ¬ 
σης στον Διευθυντή του Τομέα, ο οποίος θα είναι και ο 
επιβλέπων της διατριβής. Αναφέρονται, κατά περίπτωση, 
τα κριτήρια, οι προϋποθέσεις και οι όροι για την επιλογή 
του/της υποψηφίου/ας, στα οποία συγκαταλέγεται και η 
προφορική συνέντευξη. 

Στην προκήρυξη αναφέρονται πληροφορίες όπως το 
επιστημονικό πεδίο έρευνας, η ακαδημαϊκή μονάδα στην 
οποία θα εκπονηθεί η Δ.Δ. και η προθεσμία υποβολής 
των αιτήσεων. Η επιλογή των υποψηφίων διδακτόρων 
γίνεται με κριτήρια, όπως: Δίπλωμα Μεταπτυχιακών 
Σπουδών, βαθμός πτυχίου, βαθμός σε σχετικά με το 
αντικείμενο της Δ.Δ. μαθήματα, ξένες γλώσσες (κατά 
προτίμηση αγγλικά), σχετικές δημοσιεύσεις και κατά 
κύριο λόγο την προφορική συνέντευξη. 

7.1. Ο/η Υποψήφιος/α 

Ο/Η υποψήφιος/α υποβάλλει στις ημερομηνίες που 
προβλέπονται στον παρόντα Κανονισμό Διδακτορικών 
Σπουδών (πρώτο εικοσαήμερο Νοεμβρίου και Απριλίου 
κάθε ακαδημαϊκού έτους) σχετική Αίτηση στη Γραμμα¬ 
τεία του Τμήματος. 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής -η 
οποία μπορεί να είναι διάφορη της ελληνικής-, καθώς και 
ο/η προτεινόμενος/η ως επιβλέπων/ουσα της Διδακτο¬ 
ρικής Διατριβής, ο/η οποίος/α θα πρέπει να ανήκει στις 
κατηγορίες που έχουν δικαίωμα επίβλεψης Διδακτορικής 
Διατριβής, σύμφωνα με τα οριζόμενα στο άρθρο 39 του 
ν. 4485/2017 και στο άρθρο 8 του παρόντος Κανονισμού. 

Η αίτηση συνοδεύεται από αναλυτικό βιογραφικό ση¬ 
μείωμα του/της υποψηφίου και προσχέδιο διδακτορικής 
διατριβής. 

Ταυτόχρονα καταθέτουν στη Γραμματεία του Τμήμα¬ 
τος Οδοντιατρικής: 

- Αντίγραφο πτυχίου ή αναγνώριση ισοτιμίας 
Δ.Ο.Α.Τ.Α.Π. (πτυχιούχοι εξωτερικού) με την αναλυτική 
βαθμολογία. 

- Τίτλους Μεταπτυχιακών Σπουδών, καθώς και κάθε 
άλλον τίτλο ή πτυχίο που κατέχουν. 

Για τις κατ'εξαίρεση κατηγορίες, ανάλογα αποδεικτικά 
στοιχεία: 

- Απόφαση διορισμού ως Διευθυντής ΕΣΥ / Επιμελητής 
Α' επί 5ετία/ειδικευόμενος ιατρός. 

- Απόφαση κατοχής τίτλου ειδικότητας Ορθοδοντικής/ 
Στοματικής και Γναθοπροσωπικής Χειρουργικής. 

- Πιστοποιητικά παρακολούθησης προπτυχιακών (εάν 
δεν είναι πτυχιούχος Οδοντιατρικής) ή μεταπτυχιακών 
μαθημάτων, σεμιναρίων, συνεδρίων ή συμμετοχής σε 
επιστημονικές εργασίες ή σε ερευνητικά προγράμματα 
διάφορων ιδρυμάτων ή ιδρυμάτων ανώτατης εκπαίδευ¬ 
σης του εσωτερικού ή του εξωτερικού ή των Τ.Ε.Ι. 

- Πιστοποιητικά προϋπηρεσίας. 

- Ανάτυπα επιστημονικών δημοσιεύσεων σε επιστη¬ 
μονικά περιοδικά, μονογραφιών ή προπτυχιακών διπλω¬ 
ματικών εργασιών. 

- Πιστοποιητικά ξένων γλωσσών (απαραίτητη η πιστο¬ 
ποίηση της Αγγλικής σε επίπεδο 01). 

- Δύο συστατικές επιστολές σφραγισμένες. 

7.2.Το Τμήμα 

Η Συνέλευση του Τμήματος, με βάση τη συνάφεια 
του ερευνητικού αντικειμένου των αιτήσεων που έχουν 
υποβληθεί, ορίζει την αρμόδια τριμελή Επιτροπή από 
μέλη ΔΕΠ του Τμήματος, ανά κατηγορία αιτήσεων. Η 
κάθε Επιτροπή εξετάζει τις υποβληθείσες αιτήσεις και 
τα συνυποβαλλόμενα έγγραφα και καλεί σε συνέντευξη 
τον/την υποψήφιο/α. 

Κατόπιν, η κάθε Επιτροπή υποβάλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η 
υποψήφιος/α πληροί ή δεν πληροί τις προϋποθέσεις 
προκειμένου να γίνει δεκτός/η. Επιπρόσθετα, προτείνει 
τον/την επιβλέποντα/ουσα, εφόσον αυτός/η δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
του Τμήματος. 

Η Συνέλευση του Τμήματος, αφού λάβει τη γνώμη του 
προτεινόμενου επιβλέποντα, τη συνεκτιμά με το υπό¬ 
μνημα της Επιτροπής και εγκρίνει ή απορρίπτει αιτιολο¬ 
γημένα την αίτηση του/της υποψηφίου/ας. Στην εγκρι¬ 
τική απόφαση της Συνέλευσης ορίζεται και η γλώσσα 
εκπόνησης και συγγραφής της Διδακτορικής Διατριβής. 
Στην ίδια απόφαση, η Συνέλευση δύναται να καθορίσει 
ως προϋπόθεση για την εκπόνηση της Διδακτορικής 
Διατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του ΑΠΘ ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014 συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 


παράγραφο 3 του άρθρου 38 του ν. 4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη, ο/η επιβλέπων/ουσα και δύο ακόμη μέλη 
Δ.Ε.Π. α' βαθμίδας, αναπληρωτή και επίκουρου από 
το Τμήμα Οδοντιατρικής ή άλλο Α.Ε.Ι. ή καθηγητές ανα¬ 
γνωρισμένων ως ομοταγών ιδρυμάτων της αλλοδαπής, 
οι οποίοι είναι κάτοχοι διδακτορικού διπλώματος, ή 
ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Ατου ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευ¬ 
νητικά κέντρα ή ινστιτούτα της αλλοδαπής και έχουν 
το ίδιο ή συναφές γνωστικό αντικείμενο με την υπό 
κρίση Διδακτορική Διατριβή. Ως μέλη της Τριμελούς 
Συμβουλευτικής Επιτροπής είναι δυνατόν να ορίζονται 
και μέλη Δ.Ε.Π. τα οποία είναι σε άδεια, σε συνάρτηση 
με το χρονικό διάστημα της άδειας. 

Στην Τριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμί¬ 
δες του Τμήματος. 

Το ανώτατο όριο επίβλεψης Διδακτορικών Διατριβών 
ανά μέλος ΔΕΠ κυμαίνεται από πέντε (5) έως οκτώ (8). 

Οι περιπτώσεις συνεπίβλεψης Διδακτορικών Διατρι¬ 
βών δεν θα προσμετρώνται στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/σας για μεγάλο χρονικό διάστημα, η Συνέλευ¬ 
ση του Τμήματος, εκτιμώντας τις περιστάσεις, αναθέτει 
σε άλλον/η την επίβλεψη, σύμφωνα με όσα ορίζονται 
στις προηγούμενες παραγράφους, κατόπιν αίτησής του/ 
της υποψήφιου/ας διδάκτορα και σύμφωνης γνώμης 
του/της νέου/ας προτεινόμενου/ης επιβλέποντος/ας. Σε 
διαφορετική περίπτωση, ένα από τα άλλα δύο (2) μέλη 
της Τριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού υποψήφιων διδακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
απότοΤμήμα Οδοντιατρικής του ΑΠΘ, στο οποίο ανήκει 
το Τμήμα, όπου ξεκίνησε η εκπόνηση της Διδακτορικής 
Διατριβής. 

6. Η Γραμματεία του Τμήματος οφείλει να αναρτά στον 
διαδικτυακό τόπο, στην ελληνική και αγγλική γλώσσα, 
το όνομα του/της Υποψήφιου/ας Διδάκτορα, τον τίτλο 
και σύντομη περίληψη της Διδακτορικής Διατριβής, το 
όνομα του/της επιβλέποντος/ουσας και των άλλων με¬ 
λών της Τριμελούς Συμβουλευτικής Επιτροπής. 

Άρθρο 9 

Εκπόνηση Διδακτορικής 

Διατριβής με Συνεπίβλεψη 

Το Τμήμα Οδοντιατρικής είναι δυνατό να συνεργάζε¬ 
ται, σύμφωνα με όσα προβλέπονται στο άρθρο 43 του 

ν. 4485/2017, μεΤμήματα ΑΕΙ της ημεδαπής, ερευνητικά 
κέντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
ατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται. 

Το Τμήμα Οδοντιατρικής είναι δυνατό επίσης να συ¬ 
νεργάζεται με αναγνωρισμένα ως ομοταγή Ιδρύματα ή 
ερευνητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η απόφαση του Υπουργού Παιδείας, Έρευνας και Θρη¬ 
σκευμάτων με αριθμό 41931/Ζ1/13-3-2018 (ΦΕΚ 972/ 
τ.Β'/Ί 3-3-2018). 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά μετηνπρόοδοτηςΔιδακτορικήςτου 
Διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Άρθρο 11 

Αξιολόγηση Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής ο/η υποψήφιος/α διδάκτορας υποβάλλει αίτη¬ 
ση στηνΤριμελή Συμβουλευτική Επιτροπή, δια της Γραμ¬ 
ματείας, για δημόσια υποστήριξη και αξιολόγησή της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ.2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα¬ 


κτορικής Διατριβής. Η Τριμελής Συμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ.2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής, σε συνάρτηση με το 
χρονικό διάστημα της άδειας. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίωρο, 
ενώπιον της Επταμελούς Εξεταστικής Επιτροπής. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. 

Με τη σύμφωνη γνώμη της Επταμελούς Εξεταστικής 
Επιτροπής είναι δυνατό να υποβληθούν ερωτήσεις και 

από το ακροατήριο. Η όλη διαδικασία δεν επιτρέπεται 
να υπερβαίνει τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα¬ 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστή μη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται δια της Γραμματείας, στη Συνέλευση 
του Τμήματος. 

Η εγκριθείσα διδακτορική διατριβή αξιολογείται με 
την ακόλουθη κλίμακα: 

- Άριστα με διάκριση (σε εξαιρετικές περιπτώσεις και 
μόνο με ομόφωνη απόφαση της Επταμελούς Εξεταστι¬ 
κής Επιτροπής). 

- Άριστα 

- Λίαν Καλώς 

- Καλώς 

Άρθρο 12 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος Οδοντιατρικής, παρουσία του/της υποψήφι¬ 
ου/ας Διδάκτορα. Ο Πρόεδρος του Τμήματος θέτει υπό¬ 
ψη του Σώματος το Πρακτικό, που πιστοποιεί την επιτυχή 
ολοκλήρωση της διαδικασίας προφορικής παρουσίασης 
και αξιολόγησης της Διδακτορικής Διατριβής και ακο- 

λουθεί η αναγόρευση και καθομολόγηση του/της υπο¬ 
ψηφίου/ας σε Διδάκτορα του Τμήματος. Στη Συνεδρίαση 
παρίσταται ο/η Πρύτανης/νις, ή ο/η Αντιπρύτανης/νις. 

Για όσους/όσες δεν επιθυμούν να δώσουν όρκο θρη¬ 
σκευτικού τύπου, επιτρέπεται απλή επίκληση της τιμής 
και της συνείδησής τους. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών αποφάσεων 
της Συγκλήτου ΑΠΘ * 1 2 . 

Η τελετή διενεργείται τρεις (3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη/ι, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

Προβλέπονται επιπρόσθετες διαδικασίες όπως: Έκδο¬ 
ση πιστοποιητικού για την επιτυχή αποπεράτωση της 
όλης διαδικασίας πριν την καθομολόγηση, η δημοσίευ¬ 
ση πρόσκλησης στη δημόσια παρουσίαση, διορθώσεις, 
προσθήκες και αλλαγές πριν την οριστική κατάθεση του 
σώματος της διδακτορικής διατριβής, κατάθεση ανα¬ 
τύπων του τελικού κειμένου της διατριβής. Τα ανάτυπα 
είναι πέντε (5) στο σύνολο, καθένα σε έντυπη και σε 
ηλεκτρονική μορφή, ένα (1) για τη Γραμματεία, ένα (1) 
για τη βιβλιοθήκη τουΤμήματος,ένα(1)για τη Κεντρική 
βιβλιοθήκη - Κέντρο Πληροφόρησηςτου Α.Π.Θ., ένα (1) 
για το Εθνικό Κέντρο Τεκμηρίωσης Διδακτορικών Δια¬ 
τριβών και ένα (1) για την Βιβλιοθήκη του αντίστοιχου 
Εργαστηρίου. 

Άρθρο 13 
Λόγοι Διαγραφής 

Η Τριμελής Συμβουλευτική Επιτροπή μπορεί, ομο- 
φώνως και τεκμηριωμένα, να προτείνει τη διαγραφή 
υποψηφίων διδακτόρων στη Συνέλευση του Τμήματος. 

Η σχετική απόφαση κοινοποιείται στον/στην ενδια¬ 
φερόμενο/η και στη Συνέλευση του Τμήματος η οποία, 
σε συνεδρίασή της στην οποία καλείται να παραστεί και 
να λάβει το λόγο ο/η ενδιαφερόμενος/η υποψήφιος/α 
διδάκτορας, λαμβάνει την τελική απόφαση όπου τεκ¬ 
μηριώνονται οι λόγοι της διαγραφής. Λόγοι διαγραφής 
ενός/μίας υποψηφίου/ας διδάκτορα από το Πρόγραμμα 
Διδακτορικών Σπουδών αποτελούν: 

- Λογοκλοπή. Ο/Η υποψήφιος/α διδάκτορας υποχρε- 
ούται να αναφέρει στο έργο τους εάν χρησιμοποίησε τις 
απόψεις τρίτων. Η λογοκλοπή δηλαδή η αντιγραφή ερ¬ 
γασίας κάποιου/ας άλλου/ης, η χρησιμοποίηση εργασίας 
άλλου/ης -δημοσιευμένης ή μη, η παράθεση οποιοσ¬ 
δήποτε υλικού τεκμηρίωσης, ακόμη και από μελέτες 

2. Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ». 


του/της ιδίου/ας του/της υποψηφίου/ας, χωρίς σχετική 
αναφορά μπορεί να στοιχειοθετήσει επαρκή λόγο για 
διαγραφή. 

- Η απουσία επιστημονικής προόδου η οποία δια¬ 
πιστώνεται από τα υπομνήματα που υποβάλλονται 
ετησίως και τεκμηριώνεται από τις αξιολογήσεις της 
συμβουλευτικής επιτροπής, όπως αυτές εμπεριέχονται 
στις ετήσιες εκθέσεις προόδου που υποβάλλει (άρθρο 
10 παρόντος Κανονισμού), μπορούν να στοιχειοθετή¬ 
σουν επαρκή λόγο διαγραφής του/της υποψήφιου/ας 
διδάκτορα. 

- Η μη ανταπόκριση στις υποχρεώσεις που έχουν ανα¬ 
τεθεί από τη Συνέλευση του Τμήματος και η ανάρμοστη 
ακαδημαϊκή συμπεριφορά μπορούν να στοιχειοθετή¬ 
σουν επαρκή λόγο διαγραφής του/της υποψήφιου/ας 
διδάκτορα. 

- Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14 

Μεταβατικές διατάξεις 

Όλοι/ες οι υποψήφιοι/ες διδάκτορες του Τμήματος 
Οδοντιατρικής μετά την έγκριση και δημοσίευση του 
παρόντα Κανονισμού Διδακτορικών Σπουδών, εντάσ¬ 
σονται στις διατάξεις του ν. 4485/2017. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής, υποχρεούνται στην ολοκλήρωσή της εντός 
διετίας. 

Άρθρο 15 

Ειδικές διατάξεις 

Ο παρών κανονισμός είναι δυνατόν να συμπληρώνε¬ 
ται ή να τροποποιείται με απόφαση της Συνέλευσηςτου 
Τμήματος και έγκριση της Συγκλήτου του ΑΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Μάίου 2018 

Ο Πρύτανης 

ΠΕΡΙΚΛΗΣ ΜΗΤΚΑΣ 


Αριθμ. 13759 _ (2) 

Έγκριση Κανονισμού Διδακτορικών Σπουδών 
του Τμήματος Μουσικών Σπουδών της Σχολής 
ΚαλώνΤεχνώντου Αριστοτελείου Πανεπιστημί¬ 
ου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξεις του άρθρου 85 και ειδικότερα των παρ. 5 
και 6 εδ. β του ν. 4485/2017 (ΦΕΚ 114/τ.Α74-8-2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: 

α)163204/Ζ1 ΕΞ. ΕΠ ΕΙ ΓΟΝ/29-9-201 7: «Εφαρμογή των 
διατάξεων του ν. 4485/2017 (Α' 114) για θέματα μεταπτυ¬ 
χιακών σπουδών και εκπόνησης διδακτορικών διατρι¬ 
βών-λοιπά θέματα και β)22879/Ζ1 /9-2-2018: «Εφαρμο¬ 
γή των διατάξεων του ν. 4485/2017 (Α' 114). 

4. Την απόφαση της Συνέλευσης του Τμήματος Μου¬ 
σικών Σπουδών της Σχολής Καλών Τεχνών του Αριστο- 
τελείου Πανεπιστημίου Θεσσαλονίκης (συνεδρίαση με 
αριθμό 469/15-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Μουσικών Σπουδών της Σχολής Καλών 
Τεχνών του Αριστοτελείου Πανεπιστημίου Θεσσαλονί¬ 
κης, ως εξής: 

Γενικές Διατάξεις 

Οι Διδακτορικές Σπουδές του Τμήματος Μουσικών 
Σπουδών του Α.Π.Θ. αποσκοπούν στην προαγωγή της 
γνώσης και της πρωτότυπης επιστημονικής έρευνας 
και οδηγούν στην απόκτηση Διδακτορικού Διπλώμα¬ 
τος στους τομείς της Μουσικολογίας/Μουσικής Παι¬ 
δαγωγικής και της Σύνθεσης. Το Διδακτορικό Δίπλωμα 
αποτελεί ακαδημαϊκό τίτλο, ο οποίος πιστοποιεί την 
εκπόνηση πρωτότυπης επιστημονικής έρευνας και την 
ουσιαστική συνεισφορά του κατόχου του στην εξέλιξη 
της επιστήμης και της γνώσης στον αντίστοιχο επιστη¬ 
μονικό κλάδο. Ειδικότερα στον τομέα της Σύνθεσης, οι 
διδακτορικές σπουδές του τμήματος παρέχουν τη δυνα¬ 
τότητα στους υποψήφιους να αναπτυχθούν ως συνθέτες 
προσφέροντάς τους αφενός μεν τις απαραίτητες γνώσεις 
για εμβάθυνση στις διάφορες τεχνικές σύνθεσης του 
παρελθόντος και του παρόντος, αφετέρου δε συγκεκρι¬ 
μένη κριτική των έργων τους και της συνθετικής τους 
μεθόδου. Και οι δύο αυτές διαδικασίες αποβλέπουν στην 
ανάπτυξη της ικανότητας για κριτική τεκμηρίωση των 
προσωπικών επιλογών ως εκδήλωσηςτης πρωτοτυπίας 
του συνθέτη. Κατά συνέπεια, το πρόγραμμα επικεντρώ¬ 
νεται στη διαμόρφωση της εκφραστικής σαφήνειας του 
υποψήφιου διδάκτορα μέσω της εξέλιξης της συνθετικής 
του τεχνικής. 

Το Πρόγραμμα Διδακτορικών Σπουδών του Τμήματος 
Μουσικών Σπουδών του Α.Π.Θ. οργανώνεται και λειτουρ¬ 
γεί σύμφωνα με τις γενικές διατάξεις του ν. 4485/2017 
και των εν ισχύ ευρισκομένων σχετικών διατάξεων και 
αποφάσεων. Οι ειδικότεροι όροι και προϋποθέσεις ορ¬ 
γάνωσης του Προγράμματος Διδακτορικών Σπουδών 
του Τμήματος αποτυπώνονται στον παρόντα εσωτερι¬ 
κό κανονισμό, όπως αυτός καταρτίστηκε με απόφαση 
της Συνέλευσης του Τμήματος (συνεδρίαση με αριθμό 
469/15-12-17). 

Άρθρο 1 

Προκήρυξη θέσεων για 
εκπόνηση διδακτορικής διατριβής 

Προς το τέλος κάθε ακαδημαϊκού έτους η Συνέλευ¬ 
ση του Τμήματος καθορίζει τα επιστημονικά πεδία στα 


οποία θα γίνουν δεκτοί υποψήφιοι διδάκτορες κατά το 
επόμενο ακαδημαϊκό έτος, μετά από εισηγήσειςτων με¬ 
λών Δ.Ε.Π. που δικαιούνται να επιβλέψουν διδακτορικές 
διατριβές και δεν έχουν εξαντλήσει τον μέγιστο επιτρε¬ 
πόμενο αριθμό επιβλεπόμενων διατριβών. Στη συνέχεια 
η Συνέλευση του Τμήματος προβαίνει εγκαίρως σε δημο¬ 
σίευση της προκήρυξης στον ημερήσιο τύπο και στο δια¬ 
δικτυακό τόπο του Τμήματος, στην οποία μνημονεύονται 
ρητά ί) τα επιστημονικά πεδία που αποφασίστηκαν και ο 
μέγιστος αριθμός προσφερόμενων θέσεων ανά επιστη¬ 
μονικό πεδίο, Μ) οι τυπικές προϋποθέσεις εγγραφής, οι 
όροι, οι προθεσμίες, τα απαιτούμενα δικαιολογητικά και 
οι διαδικασίες κατάθεσης υποψηφιοτήτων, ίϋ) οι διαδικα¬ 
σίες και τα κριτήρια επιλογής υποψήφιων διδακτόρων, 
και ίν) πρόσθετες υποχρεώσεις αυτών, ρήτρες, παρα¬ 
δοτέα και χρονικά όρια ολοκλήρωσης των διατριβών. 

Άρθρο 2 

Υποβολή αιτήσεων υποψηφιοτήτων 
Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο κάτοχος Διπλώματος Μεταπτυχι¬ 
ακών Σπουδών (στο εξής: Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επι¬ 
πέδου του άρθρου 46 του ν. 4485/2017. 

Ο υποψήφιος που ενδιαφέρεται για την εκπόνηση δι¬ 
δακτορικής διατριβής υποβάλλει σχετική αίτηση στη 
γραμματεία του τμήματος. Στην αίτηση αναγράφεται 
ο προτεινόμενος τίτλος, η προτεινόμενη γλώσσα εκπό¬ 
νησης, η οποία μπορεί να είναι διάφορη της ελληνικής, 
και ο προτεινόμενος ως επιβλέπων της διδακτορικής 
διατριβής, ο οποίος ανήκει σε όσους έχουν δικαίωμα 
επίβλεψης διδακτορικής διατριβής, σύμφωνα με όσα 
ορίζονται στο άρθρο 39 του ν. 4485/2017. 

Η αίτηση συνοδεύεται απαραίτητα από τα παρακάτω 
δικαιολογητικά: 

α) Αναλυτικό βιογραφικό σημείωμα, 
β) Αντίγραφο πτυχίου ή διπλώματος Α.Ε.Ι της ημεδα¬ 
πής ή ισότιμου της αλλοδαπής αναγνωρισμένου από το 
Διεπιστημονικό Οργανισμό ΑναγνώρισηςΤίτλων Ακαδη¬ 
μαϊκών και Πληροφόρησης (Δ.Ο.Α.Τ.Α.Π.). 
γ) Παράρτημα πτυχίου ή διπλώματος (αρ. 15 ν. 3374/2005). 
Αντίγραφο Διπλώματος Μεταπτυχιακών Σπουδών της 
ημεδαπής ή ισότιμου της αλλοδαπής αναγνωρισμένου 
από το Δ.Ο.Α.Τ.Α.Π. 

ε) Παράρτημα Διπλώματος Μεταπτυχιακών Σπουδών, 
στ) Σε περίπτωση κατοχής τίτλων σπουδών της αλλο¬ 
δαπής κατατίθενται επικυρωμένα αντίγραφα, τόσο της 
αναγνώρισης όσο και του πρωτότυπου τίτλου σπουδών. 

ζ) Πιστοποιητικό πολύ καλής γνώσης μιας τουλάχι¬ 
στον ξένης γλώσσας (Αγγλικής, Γερμανικής, Γαλλικής) 
όπως ορίζεται από τις διατάξεις του άρθρου 28 του π.δ. 
50/2001 (ΦΕΚ 148 Α' «Καθορισμός των προσόντων διο¬ 
ρισμού σε θέσεις φορέων του δημοσίου»). 

η) Αντίγραφα δημοσιευμένων επιστημονικών εργασι¬ 
ών, εφόσον υπάρχουν. 

θ) Συνοπτικό προσχέδιο της διδακτορικής διατριβής, 
έκτασης περίπου 1000 λέξεων, στην οποία θα περιλαμ¬ 
βάνονται: 

ί) ο προτεινόμενος τίτλος της διατριβής, ϋ) ανάλυση 
του αντικειμένου της διατριβής και της προβληματικής 
της με αναφορές σε σχετικά θεωρητικά και πειραματι¬ 
κά ευρήματα που συνθέτουν το σχετικό πεδίο έρευνας. 
Στην περίπτωση υποβολής πρότασης για εκπόνηση δι¬ 
ατριβής στον τομέα της Σύνθεσης η ανάλυση αυτή θα 
πρέπει να αφορά - άμεσα ή έμμεσα - στη διαδικασία της 
μουσικής σύνθεσης καθαυτής, με αναφορές στις ευρύ¬ 
τερες μουσικές μουσικοθεωρητικές, φιλοσοφικές και 
αισθητικές τάσεις διεθνώς, τόσο του παρελθόντος όσο 
και του παρόντος, ίϋ) ανάλυση και αιτιολόγηση των υπο¬ 
θέσεων της έρευνας και της μεθοδολογικής προσέγγισης 
που προτείνεται, ίν) επαρκής τεκμηρίωση των παραπά¬ 
νω με παράθεση σχετικών βιβλιογραφικών πηγών από 
την ελληνόγλωσση και ξενόγλωσση βιβλιογραφία, και 
ν) χρονοδιάγραμμα των διακριτών φάσεων εκπόνησης 
της διατριβής και των εκτιμώμενων χρόνων ολοκλήρωσης. 

Υποψήφιοι που ενδιαφέρονται για την εκπόνηση διδα¬ 
κτορικής διατριβής στον τομέα της Σύνθεσης θα πρέπει 
εκτός από τα παραπάνω δικαιολογητικά να υποβάλλουν 
φάκελο με συνθέσεις, στον οποίο πρέπει να περιλαμ¬ 
βάνονται τουλάχιστον: α) ένα ορχηστρικό έργο, β) ένα 
έργο για σάλο πιάνο ή οποιοδήποτε άλλο πληκτροφόρο, 
γ) ένα έργο σάλο για άλλο όργανο ορχήστρας, δ) ένα 
έργο μουσικής δωματίου για ένα έως πέντε όργανα, ε) 
ένα έργο μουσικής δωματίου έως 14 όργανα, στ) έργο 
για φωνή/φωνές και πιάνο ή/και οργανικό σύνολο, 
ζ) ένα χορωδιακό έργο, η) κουαρτέτο εγχόρδων. Όλα τα 
παραπάνω έργα μπορεί να είναι με ή χωρίς χρήση ηλε¬ 
κτρονικών μέσων. Η απαρίθμηση αυτή δεν είναι απόλυτα 
δεσμευτική, αλλά ενδεικτική του όγκου και της ποικιλίας 
των συνθέσεων που πρέπει να περιλαμβάνει ο φάκελος 
του υποψηφίου. Από τα παραπάνω έργα τουλάχιστον έξι 
πρέπει να έχουν εκτελεστεί δημόσια. 

Άρθρο 3 

Προϋποθέσεις και κριτήρια 
επιλογής υποψηφίων διδακτόρων 

1. Ως υποψήφιοι διδάκτορες γίνονται δεκτοί πτυχιού- 
χοι τμημάτων Μουσικών Σπουδών των Α.Ε.Ι. της ημε¬ 
δαπής ή αναγνωρισμένων ομοταγών ιδρυμάτων της 
αλλοδαπής, οι οποίοι είναι κάτοχοι αναγνωρισμένου Δι¬ 
πλώματος Μεταπτυχιακών Σπουδών Α.Ε.Ι. της ημεδαπής 
ή αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επιπέ¬ 
δου του άρθρου 46 του ν. 4485/2017 και πληρούν και 
τις ειδικότερες προϋποθέσεις που καθορίζονται στον 
παρόντα κανονισμό. Ο βασικός τίτλος σπουδών μπο¬ 
ρεί να εντάσσεται και σε άλλο κλάδο εκτός Μουσικών 
Σπουδών, ο οποίος να είναι συναφής με το αντικείμενο 
της διατριβής. 

2. Οι βασικές προϋποθέσεις για την επιλογή υποψηφί¬ 
ων διδακτόρων είναι: 

α) Κατοχή πτυχίου ή διπλώματος Α.Ε.Ι. της ημεδαπής 
με βαθμό τουλάχιστον 7,5 ή αντιστοίχου επιπέδου σε 
περίπτωση κατοχής αναγνωρισμένου ισοδύναμου τίτ¬ 
λου της αλλοδαπής. 

β) Η κατοχή Δ.Μ.Σ. των Α.Ε.Ι. της ημεδαπής ή αντι¬ 
στοίχων τμημάτων της αλλοδαπής, αναγνωρισμένου ως 


προς την ισοτιμία του από το Δ.Ο.Α.Τ.Α.Π., σε γνωστικό 
αντικείμενο συναφές με τα γνωστικά αντικείμενα του 
Τμήματος Μουσικών Σπουδών του Α.Π.Θ. 

γ) Η γνώση τουλάχιστον μίας από τις εξής ξένες γλώσ¬ 
σες, αγγλικής, γαλλικής, γερμανικής σε πολύ καλό επί¬ 
πεδο, όπως πιστοποιείται από τις διατάξεις του άρθρου 
28 του π.δ. 50/2001 (ΦΕΚ 148 Α' «Καθορισμός των προ¬ 
σόντων διορισμού σε θέσεις φορέων του δημοσίου»). 
Η γνώση της ξένης γλώσσας αποδεικνύεται με την 
υποβολή των αντίστοιχων πιστοποιητικών. Αποδεικτι¬ 
κό πολύ καλής γνώσης μιας ξένης γλώσσας θεωρείται 
επίσης η κατοχή πανεπιστημιακού τίτλου σπουδών που 
προέρχεται από αντίστοιχη χώρα. Σε περιπτώσεις που 
δεν υπάρχει πιστοποιητικό οι υποψήφιοι εξετάζονται στη 
γλώσσα της επιλογής τους από τριμελή επιτροπή απαρτι¬ 
ζόμενη από δύο διδάσκοντες της αντίστοιχης γλώσσας κι 
ένα μέλος Δ.Ε.Π. του τμήματος που γνωρίζει τη γλώσσα 
αυτή. Για τους αλλοδαπούς φοιτητές θα πρέπει να υπάρ¬ 
χει επαρκής γνώση της ελληνικής γλώσσας. 

δ) Η αποδεδειγμένα υψηλή γνώση θεωρητικών της 
μουσικής ή/και πρακτική δεξιότητα στην εκτέλεση μου¬ 
σικού οργάνου. 

3. Η επιλογή των υποψηφίων γίνεται κυρίως με συνε- 
κτίμηση των εξής κριτηρίων: 

α)Τη συνάφεια του Δ.Μ.Σ. με το γνωστικό αντικείμενο 
της διατριβής. Η συνάφεια, τόσο του μεταπτυχιακού τίτ¬ 
λου σπουδών όσο και της μεταπτυχιακής διπλωματικής 
εργασίας με το αντικείμενο εκπόνησης της διατριβής 
προσμετράται με ιδιαίτερη βαρύτητα. 

β) Την επιστημονική επάρκεια και πρωτοτυπία της 
πρότασης για εκπόνηση διδακτορικής διατριβής που 
υποβάλλει ο υποψήφιος. 

γ) Το γενικό βαθμό του βασικού τίτλου σπουδών και 
του Δ.Μ.Σ. 

δ) Την επίδοση σε μεταπτυχιακή διπλωματική εργασία 
ή κύκλου των μεταπτυχιακών σπουδών που τεκμηριω¬ 
μένα ισοδυναμεί με εκπόνηση μεταπτυχιακής διπλωμα¬ 
τικής εργασίας. 

ε) Τη βαθμολογία σε μαθήματα του προπτυχιακού 
και μεταπτυχιακού κύκλου σπουδών του υποψηφίου, 
τα οποία είναι σχετικά με το αντικείμενο της διδακτο¬ 
ρικής διατριβής. 

στ) Δημοσιεύσεις σε επιστημονικά περιοδικά ή συνέ¬ 
δρια με σύστημα κριτών, διακρίσεις ή υποτροφίες. 

ζ) Τη γενικότερη ερευνητική και επαγγελματική εμπει¬ 
ρία του υποψηφίου. 

4. Γ ια την επιλογή υποψηφίων διδακτόρων στον τομέα 
της Σύνθεσης, εκτός από τις παραπάνω προϋποθέσεις 
και κριτήρια, λαμβάνεται ιδιαίτερα υπόψη: α) το συνθετι¬ 
κό έργο και η εν γένει συνθετική εμπειρία και δραστηρι¬ 
ότητα του αιτούντος, β) τυχόν διακρίσεις ή υποτροφίες, 
γ) η γενικότερη καλλιτεχνική, ερευνητική και επαγγελ¬ 
ματική εμπειρία των υποψηφίων, δ) η καλλιτεχνική και 
επιστημονική επάρκεια και πρωτοτυπία της πρότασης 
που κατατίθεται για την εκπόνηση της διατριβής, και 
ε) αποδεικνυόμενη καλλιτεχνική δραστηριότητα του 
αιτούντος σε άλλους μουσικούς τομείς (π.χ. εκτέλεση 
μουσικού οργάνου). 

5. Η περαιτέρω διαδικασία εξαρτάται αφενός από τις 
προϋποθέσεις και τα κριτήρια επιλογής που προσδιορί- 

ζονται παραπάνω, και αφετέρου από τη συνάφεια της 
πρότασης με το γνωστικό αντικείμενο ή/και με τα ευ¬ 
ρύτερα επιστημονικά ενδιαφέροντα διαθέσιμου μέλους 
Δ.Ε.Π. του οικείου τμήματος που έχει τη δυνατότητα να 
αναλάβει την επίβλεψη διδακτορικής διατριβής. 

Άρθρο 4 

Διαδικασία επιλογής υποψηφίων διδακτόρων 

Στην αρχή του επόμενου ακαδημαϊκού έτους η Συνέ¬ 
λευση του Τμήματος, αφού λάβει υπόψη τις αιτήσεις που 
έχουν υποβληθεί, τις κατηγοριοποιεί με βάση τη συνά¬ 
φεια του ερευνητικού αντικειμένου και ορίζει τριμελή 
Επιτροπή από μέλη Δ.Ε.Π. του Τμήματος ανά κατηγορία 
αιτήσεων. Η κάθε Τριμελής Επιτροπή εξετάζει τις υπο- 
βληθείσες αιτήσεις και τα συνυποβαλλόμενα έγγραφα 
και καλεί σε συνέντευξη τον υποψήφιο. Κατόπιν, η κάθε 
Επιτροπή υποβάλει στη Συνέλευση του Τμήματος ανα¬ 
λυτικό υπόμνημα, στο οποίο αναγράφονται οι λόγοι για 
τους οποίους κάθε υποψήφιος πληροί ή δεν πληροί τις 
προϋποθέσεις προκειμένου να γίνει δεκτός. Επιπρό¬ 
σθετα, προτείνει τον επιβλέποντα, εφόσον αυτός δεν 
έχει προταθεί από τον υποψήφιο. Σε κάθε περίπτωση 
το θέμα ανάγεται στην αρμοδιότητα της Συνέλευσης 
του Τμήματος. Η Συνέλευση του Τμήματος, συνεκτιμώ- 
νταςτο υπόμνηματηςΤριμελούς Επιτροπής, εγκρίνει ή 
απορρίπτει αιτιολογημένα την αίτηση του υποψηφίου. 
Στην εγκριτική απόφαση της Συνέλευσης ορίζεται και η 
γλώσσα συγγραφής της διδακτορικής διατριβής. Στην 
ίδια απόφαση, η Συνέλευση δύναται να καθορίσει ως 
προϋπόθεση για την εκπόνηση της διδακτορικής δι¬ 
ατριβής του υποψηφίου, την παράλληλη επιτυχή πα¬ 
ρακολούθηση μαθήματος/ων ή άλλες συναφείς με την 
επιστημονική έρευνα υποχρεώσεις. 

Άρθρο 5 

Παρακολούθηση μαθημάτων 

του προπτυχιακού προγράμματος σπουδών 

1. Υποψήφιοι στους τομείς της Μουσικολογίας/Μου- 
σικής Παιδαγωγικής που προέρχονται από άλλους κλά¬ 
δους μουσικών σπουδών, εκτός της μουσικολογίας ή 
μουσικής παιδαγωγικής, και άλλων τμημάτων ελληνικών 
ή ομοταγών ΑΕΙ της αλλοδαπής, εφόσον επιλεγούν, πρέ¬ 
πει να παρακολουθήσουν έναν αριθμό προπτυχιακών 
μαθημάτων από το πρόγραμμα του Τ μήματος Μουσικών 
Σπουδών. Τ ο αντικείμενο και το πλήθος των μαθημάτων 
αυτών ορίζονται κατά περίπτωση από τη Συνέλευση του 
Τμήματος ανάλογα με το είδος των σπουδών που έχουν 
ολοκληρώσει οι υποψήφιοι, ώστε να καλυφθούν τυχόν 
κενά σε γνωστικά πεδία απαραίτητα για την εκπόνηση 
της διατριβής.Τα μαθήματα αυτά πρέπει να περατωθούν 
επιτυχώς σε δύο (2) το πολύ εξάμηνα και με βάση βαθ¬ 
μολογίας επτά (7). Μετά την πάροδο του ορίου αυτού και 
με ευθύνη του επιβλέποντος η Συνέλευση τουΤμήματος 
προχωρά στη διαγραφή του υποψηφίου. 

2. Υποψήφιοι στον τομέα της Σύνθεσης που έχουν 
πτυχίο άλλων μουσικών σπουδών εκτός της σύνθεσης, 
όπως και υποψήφιοι που έχουν πτυχία από άλλους, κλά¬ 
δους σπουδών της ανώτατης εκπαίδευσης εκτός της 
μουσικής, εφόσον θεωρηθεί επαρκής ο φάκελος των 


συνθέσεων που έχουν υποβάλει και κατά τα άλλα γίνουν 
δεκτοί για εκπόνηση διδακτορικής διατριβής στη σύν¬ 
θεση, υποχρεούνται να παρακολουθήσουν προπτυχιακά 
μαθήματα από το πρόγραμμα σπουδών τουΤμήματος. 
Ο προσδιορισμός του αντικειμένου και του πλήθους των 
μαθημάτων αυτών, καθώς, επίσης, και οι ειδικότερες 
προϋποθέσεις επιτυχούς ολοκλήρωσής τους ορίζονται 
από τις διατάξεις της προηγούμενης παραγράφου. 

Άρθρο 6 

Επίβλεψη διδακτορικής διατριβής 

1. Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του ΑΠΘ ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον προ- 
τεινόμενο επιβλέποντα, σύμφωνα με το άρθρο 4 του 
παρόντος κανονισμού, την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίζει την 
εκπόνηση και τη συγγραφή της. 

3. Στην τριμελή συμβουλευτική επιτροπή μετέχουν ως 
μέλη, ο επιβλέπων και δύο ακόμη μέλη Δ.Ε.Π. α' βαθμί¬ 
δας, αναπληρωτή και επίκουρου από το Τμήμα Μουσι¬ 
κών Σπουδών ή άλλο Α.Ε.Ι. ή καθηγητές αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι 
είναι κάτοχοι διδακτορικού διπλώματος, ή ερευνητές 
των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική δια¬ 
τριβή. Στη συμβουλευτική επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
Τμήματος Μουσικών Σπουδών. Ως μέλη της τριμελούς 
συμβουλευτικής επιτροπής είναι δυνατόν να ορίζονται 
και μέλη Δ.Ε.Π. τα οποία είναι σε άδεια. 

4. Κάθε μέλος Δ.Ε.Π. που δικαιούται να επιβλέπει διδα¬ 
κτορική διατριβή, έχει δικαίωμα να παρακολουθεί μέχρι 
πέντε (5) συνολικά υποψηφίους. Οι περιπτώσεις συνεπί- 
βλεψης διδακτορικών διατριβών δεν θα προσμετρώνται 
στο σύνολο. 

5. Αντικατάσταση μελών της τριμελούς συμβουλευτι¬ 
κής επιτροπής επιτρέπεται μόνον όταν συντρέχουν σο¬ 
βαροί λόγοι και ύστερα από αιτιολογημένη απόφαση 
της Συνέλευσης του Τ μήματος. 

6. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η Συνέλευση του Τμή¬ 
ματος, εκτιμώντας τις περιστάσεις, αναθέτει σε άλλον 
την επίβλεψη, σύμφωνα με όσα ορίζονται στις προηγού¬ 
μενες παραγράφους, κατόπιν αίτησης του υποψήφιου 
διδάκτορα και σύμφωνης γνώμης του νέου προτεινό- 
μενου επιβλέποντος. Σε διαφορετική περίπτωση, ένα 




24950 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2286/18.06.2018 


από τα άλλα δύο (2) μέλη τηςΤριμελούς Συμβουλευτικής 
Επιτροπής αναλαμβάνουν χρέη επιβλέποντος, ακόμη 
και καθ' υπέρβαση του μέγιστου αριθμού υποψήφιων 
διδακτόρων. 

7. Αν ο αρχικός επιβλέπων μετακινηθεί σε άλλο Α.Ε.Ι. ή 
Τμήμα Α.Ε.Ι. ή συνταξιοδοτηθεί, συνεχίζει να τελεί χρέη 
επιβλέποντος των διδακτορικών διατριβών που έχει ανα- 
λάβει, και ο τίτλος απονέμεται από το Τμήμα Μουσικών 
Σπουδών του Α.Π.Θ., στο οποίο ανήκει το Τμήμα, όπου 
ξεκίνησε η εκπόνηση της διδακτορικής διατριβής. 

8. Η γραμματεία του τμήματος οφείλει να αναρτήσει 
στον διαδικτυακό τόπο του τμήματος, στην ελληνική και 
αγγλική γλώσσα, το όνομα του υποψήφιου διδάκτορα, 
τον τίτλο και σύντομη περίληψη της διδακτορικής δια¬ 
τριβής, το όνομα του επιβλέποντος και των άλλων μελών 
τηςΤριμελούς Συμβουλευτικής Επιτροπής. 

Άρθρο 7 

Χρονική διάρκεια εκπόνησης της διατριβής 

1. Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της Τριμελούς Συμβουλευτικής Επιτροπής. 

2. Στην περίπτωση όπου ο υποψήφιος διδάκτορας 
υποχρεούται να περατώσει ένα σύνολο προπτυχιακών 
μαθημάτων που ορίζεται από τη Συνέλευση του Τμή¬ 
ματος στο πλαίσιο εκπόνησης της διατριβής, ο χρόνος 
παρακολούθησης των μαθημάτων αυτών συμπεριλαμ- 
βάνεται στον ελάχιστο χρόνο για την απόκτηση του δι¬ 
δακτορικού διπλώματος. 

3. Το ανώτατο χρονικό όριο για την απόκτηση του δι¬ 
δακτορικού διπλώματος δεν επιτρέπεται να υπερβαίνει 
τα έξι (6) πλήρη ημερολογιακά έτη απάτην ημερομηνία 
ορισμού τηςΤριμελούς Συμβουλευτικής Επιτροπής. Ο 
παραπάνω χρόνος δύναται να παραταθεί για δύο (2) 
επιπλέον έτη μετά από αίτηση του υποψηφίου και τεκ¬ 
μηριωμένη απόφαση της Συνέλευσης του Τμήματος. Ο 
υποψήφιος διδάκτορας μπορεί να λάβει αναστολή ενός 
(1) πλήρους ημερολογιακού έτους με αίτησή του, η οποία 
συνοδεύεται με επαρκώς αιτιολογημένη εισήγηση της 
ΤριμελούςΣυμβουλευτικής Επιτροπής και εγκρίνεται με 
απόφαση της Συνέλευσης του Τμήματος. Κατά τη διάρ¬ 
κεια της αναστολής αίρεται η ιδιότητα του υποψήφιου 
διδάκτορα και τα εξ' αυτής απορρέοντα δικαιώματα. Ο 
χρόνος της αναστολής δεν προσμετράται στο μέγιστο 
συνολικό χρόνο εκπόνησης της διδακτορικής διατριβής. 

4. Στην αρχή κάθε ακαδημαϊκού έτους η γραμματεία 
του τμήματος καταρτίζει κατάλογο των υποψηφίων δι¬ 
δακτόρων του τμήματος, στον οποίο περιλαμβάνονται 
στοιχεία της χρονολογικής πορείας εκπόνησης της δι¬ 
ατριβής κάθε υποψηφίου, και ενημερώνει σχετικά τη 
Συνέλευση του Τμήματος. 

Άρθρο 8 

Διαδικασία εκπόνησης της διατριβής 

1.0 υποψήφιος διδάκτορας έχει υποχρέωση ανανέω¬ 
σης της εγγραφής του κάθε ακαδημαϊκό έτος. 

2. Στο τέλος κάθε έτους από τον ορισμό της τριμελούς 
συμβουλευτικής επιτροπής ο υποψήφιος παρουσιάζει 


προφορικά και υποβάλλει και εγγράφως αναλυτικό 
υπόμνημα ενώπιον της τριμελούς συμβουλευτικής επι¬ 
τροπής σχετικά με την πρόοδο της διδακτορικής του 
διατριβής (ετήσια έκθεση προόδου).Το υπόμνημα ανα- 
φέρεται στα πεπραγμένα κατά το προηγούμενο έτος 
και στη μελλοντική εξέλιξη της έρευνας. Εάν η τριμελής 
συμβουλευτική επιτροπή διαπιστώσει στασιμότητα ή 
μη ικανοποιητική εξέλιξη της πορείας της έρευνας σε 
δύο διαδοχικές ετήσιες εκθέσεις, τότε μπορεί να ειση- 
γηθεί στη Συνέλευση του Τμήματος τη διαγραφή του 
υποψηφίου. 

3. Αντίγραφο του υπομνήματος, καθώς και σχόλια 
επ' αυτού από τον επιβλέποντα ή την τριμελή επιτροπή 
καταχωρίζονται στον ατομικό φάκελο του υποψηφίου. 

4. Μετά την ολοκλήρωση της διαδικασίας κάθε ετήσιας 
έκθεσης προόδου, ο υποψήφιος διδάκτορας έχει υπο¬ 
χρέωση να παρουσιάσει την πορεία και τα αποτελέσματα 
της έρευνας σε ανοιχτή διάλεξη στο τμήμα με ευθύνη 
του επιβλέποντα. 

5. Καθ'όλη τη διάρκεια εκπόνησηςτης διατριβής υπο¬ 
χρέωση κάθε υποψήφιου είναι η ενεργός συμμετοχή του 
σε επιστημονικά συνέδρια και ερευνητικά έργα, και η 
εκπόνηση δημοσιεύσεων. 

6. Ειδικότερα, υποψήφιοι στον τομέα της Σύνθεσης 
ενδέχεται-κατόπιν υποδείξεως του επιβλέποντα καθηγη¬ 
τή- να πρέπει να παρακολουθήσουν μαθήματα του προ¬ 
γράμματος σπουδών του Τμήματος Μουσικών Σπουδών. 
Επίσης, ο επιβλέπων καθηγητής, σε συνεννόηση με τα 
άλλα μέλη της τριμελούς επιτροπής, ενδέχεται να ζητή¬ 
σει τη σύνθεση έργων πέραν της διδακτορικής διατριβής 
όπως και τη συγγραφή μουσικοθεωρητικών εργασιών. 

Άρθρο 9 

Γλώσσα Διδακτορικής Διατριβής 

Η διδακτορική διατριβή συγγράφεται στην Ελληνική 
γλώσσα. Με αιτιολογημένη απόφαση της Συνέλευσης 
του Τμήματος είναι δυνατή η συγγραφή της διδακτορι¬ 
κής διατριβής σε άλλη γλώσσα. Η διδακτορική διατριβή 
θα πρέπει να περιλαμβάνει εκτεταμένη περίληψη στην 
Αγγλική ή αντίστοιχα στην Ελληνική, εφόσον έχει συγ¬ 
γράφει σε άλλη γλώσσα. 

Άρθρο 10 

Αλλαγή του τίτλου ή του θέματος της διατριβής 

Αλλαγή τίτλου ή εξειδίκευση τίτλου ή αλλαγή θέματος 
μπορεί να πραγματοποιηθεί μετά από τεκμηριωμένη 
εισήγηση τηςΤριμελούς Συμβουλευτικής Επιτροπής και 
έγκριση της Συνέλευσης του Τμήματος. Στην περίπτωση 
κατά την οποία η αλλαγή θέματος οδηγεί σε νέο επιστη¬ 
μονικό πεδίο, ακολουθείται η διαδικασία των άρθρων 1 
και 2 του παρόντα Κανονισμού. 

Άρθρο 11 

Εκπόνηση διδακτορικής διατριβής 

με συνεπίβλεψη 

Ι.Το Τμήμα Μουσικών Σπουδών του Α.Π.Θ. είναι δυ¬ 
νατό να συνεργάζεται, σύμφωνα με όσα προβλέπονται 
στο άρθρο 43 του ν. 4485/2017, με Τμήματα Α.Ε.Ι. της 
ημεδαπής, ερευνητικά κέντρα και ινστιτούτα του άρ- 

θρου 13Α του ν. 4310/2014, συμπεριλαμβανομένων των 
ερευνητικών κέντρων της Ακαδημίας Αθηνών και του 
Ιδρύματος Ιατροβιολογικών Ερευνών της Ακαδημίας 
Αθηνών, για την εκπόνηση διατριβών με συνεπίβλεψη. 
Τα σχετικά με τη διαδικασία εκπόνησης, χορήγησης ενι¬ 
αίου ή χωριστού τίτλου κ.α., προβλέπονται στο οικείο 
Ειδικό Πρωτόκολλο Συνεργασίας που καταρτίζεται. 

2. Το Τμήμα είναι δυνατό, επίσης, να συνεργάζεται με 
αναγνωρισμένα ως ομοταγή ιδρύματα ή ερευνητικά κέ¬ 
ντρα και ινστιτούτα της αλλοδαπής για την εκπόνηση 
διατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνεργασί¬ 
ας που καταρτίζεται σύμφωνα με όσα ορίζει η απόφαση 
του Υπουργού Παιδείας, Έρευνας και Θρησκευμάτων με 
αριθμό 41931/Ζ1/13-3-2018 (ΦΕΚ 972/τ.Β'/13-3-2018). 

Άρθρο 12 

Απασχόληση υποψηφίων διδακτόρων 

Ο υποψήφιος διδάκτορας έχει υποχρέωση, εφόσον του 
ζητηθεί, να προσφέρει εκπαιδευτικές υπηρεσίες στοΤμή- 
μα. Ειδικότερα, με πρόταση της Συνέλευσης του Τμήματος 
και κοινή απόφαση των Υπουργών Παιδείας και Οικονο¬ 
μικών μπορεί να ανατίθεται σε υποψήφιους διδάκτορες 
η επικουρία μελών Δ.Ε.Π. του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον προϋπολογισμό του Α.Π.Θ. (άρθρο 9 παρ. 3 
εδάφιο ε'του ν. 3685/2008 που παραμένει σε ισχύ σύμφω¬ 
να με το άρθρο 88 παρ. α'του ν. 4485/2017). 

Άρθρο 13 

Ανταποδοτικές υποτροφίες υποψηφίων διδακτόρων 

1. Κάθε Α.Ε.Ι. μπορεί, στο πλαίσιο των οικονομικών 
δυνατοτήτων του, να προσφέρει οικονομική υποστή¬ 
ριξη σε αριθμό μεταπτυχιακών φοιτητών με τη μορφή 
υποτροφίας (ανταποδοτικές υποτροφίες), η οποία καθο¬ 
ρίζεται από την Επιτροπή Ερευνών ως αμοιβή για τους 
μεταπτυχιακούς ερευνητές και δεν θα υπερβαίνει το 
ύψος των υποτροφιών του Ιδρύματος Κρατικών Υπο¬ 
τροφιών (Ι.Κ.Υ.). Τα απαιτούμενα ποσά εξασφαλίζονται 
από τα έσοδα της Επιτροπής Ερευνών ή από άλλες πηγές. 
Η χορήγηση υποτροφιών μπορεί να συνεπάγεται την πα¬ 
ροχή επικουρικού διδακτικού έργου από τον υποψήφιο, 
το οποίο καθορίζεται από τη Συνέλευση του Τμήματος. 

2. Οι υποτροφίες αυτές έχουν ετήσια διάρκεια και μπο¬ 
ρούν να ανανεωθούν έως τρεις (3) φορές συνολικά, αλλά 
μόνο στο πλαίσιο εκπόνησης της διδακτορικής διατριβής. 
Σε εξαιρετικές περιπτώσεις είναι δυνατή η ανανέωση των 
υποτροφιών για ένα (1) ακόμη χρόνο, μετά από εισήγηση 
του επιβλέποντος και ειδικά αιτιολογημένη απόφαση της 
ΣυνέλευσηςτουΤμήματος και πάντοτε μόνο στο πλαίσιο 
εκπόνησης της διδακτορικής διατριβής. 

Άρθρο 14 

Δικαιώματα και παροχές 

για τους υποψήφιους διδάκτορες 

1. Οι διδακτορικές σπουδές προσφέρονται δωρεάν. 

2. Οι υποψήφιοι διδάκτορες διατηρούν για πέντε (5) 
έτη από την ημερομηνία ορισμού τηςΤριμελούς Συμβου¬ 


λευτικής Επιτροπής πλήρη τα δικαιώματα και τις παροχές 
που προβλέπονται και για τους φοιτητές του β' κύκλου 
σπουδών. Ενδεικτικά αναφέρονται: τεχνολογική και οι¬ 
κονομική υποστήριξη, βραβεία, υποτροφίες, φοιτητική 
μέριμνα, εκπροσώπηση σε συλλογικά όργανα, κ.α. 

3. Επιπλέον, οι υποψήφιοι διδάκτορες διατηρούν δικαι¬ 
ώματα πρόσβασης, δανεισμού και χρήσης των ηλεκτρο¬ 
νικών υπηρεσιών των πανεπιστημιακών βιβλιοθηκών 
μέχρι και πέντε (5) έτη μετά την απονομή του Διδακτο¬ 
ρικού Διπλώματος. 

Άρθρο 15 

Ολοκλήρωση και υποβολή της διατριβής 

15.1.Τομέας Μουσικολογίας/Μουσικής Παιδαγωγικής. 

1. Η εκπόνηση της διδακτορικής διατριβής στους το¬ 
μείς της Μουσικολογίας/Μουσικής Παιδαγωγικής ολο¬ 
κληρώνεται με την ολοκλήρωση της έρευνας και την 
υποβολή του τελικού κείμενου της διατριβής. Βασική, 
επίσης, προϋπόθεση για την ολοκλήρωση της εκπόνη¬ 
σης είναι η δημοσίευση μιας τουλάχιστον αυτόνομης 
εργασίας, σχετικής με το αντικείμενο της διδακτορικής 
διατριβής σε διεθνές επιστημονικό περιοδικό ή/και συ¬ 
νέδριο με σύστημα κριτών. 

2. Μετά την ολοκλήρωση εκπόνησης της διδακτορικής 
διατριβής ο υποψήφιος διδάκτορας υποβάλλει αίτηση 
στηνΤριμελή Συμβουλευτική Επιτροπή, διά της Γραμμα¬ 
τείας, για δημόσια υποστήριξη και αξιολόγησή της. Μαζί 
με την αίτηση ο υποψήφιος υποβάλλει το τελικό κείμενο 
της διατριβής και τις σχετικές δημοσιεύσεις που προβλέ- 
πονται από την προηγούμενη παράγραφο (ή τουλάχι¬ 
στον βεβαιώσεις αποδοχής τους - ΒεεθρΐΒΓΚθ Ιθϊϊθγε). 

3. Η Τριμελής Συμβουλευτική Επιτροπή αποφασίζει 
την έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική εισηγητική 
έκθεση καιτην υποβάλλει στη ΣυνέλευσητουΤμήματος. 
Στην εισηγητική έκθεση καταγράφεται η ολοκλήρωση 
της εκπόνησης της διδακτορικής διατριβής και προτεί- 
νεται ο ορισμός Επταμελούς Εξεταστικής Επιτροπής για 
τον υποψήφιο διδάκτορα. Εάν η Τριμελής Συμβουλευ¬ 
τική Επιτροπή δεν εγκρίνει την αίτηση του υποψηφίου 
διδάκτορα, του δίνει αναλυτικές επιστημονικές παρα¬ 
τηρήσεις - βελτιώσεις, καθώς και χρονοδιάγραμμα υλο¬ 
ποίησης. 

4. Η Συνέλευση τουΤμήματος, μετά την κατάθεση θετι¬ 
κής εισηγητικής έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για την 
αξιολόγηση της διδακτορικής διατριβής. Σε αυτή μετέ¬ 
χουν τα μέλη τηςΤριμελούς Συμβουλευτικής Επιτροπής 
και τέσσερα επιπλέον μέλη που πληρούν τα κριτήρια του 
άρθρου 39 παρ. 2 β' εδάφιο του ν. 4485/2017 και έχουν 
την ίδια ή συναφή ειδικότητα με το επιστημονικό πεδίο 
της διδακτορικής διατριβής. Η Τριμελής Συμβουλευτική 
Επιτροπή έχει δικαίωμα πρότασης των μελών της Επτα¬ 
μελούς Εξεταστικής Επιτροπής. Προκειμένου να συγκρο¬ 
τηθεί η Επταμελής Εξεταστική Επιτροπή, τα αφυπηρετή- 
σαντα μέλη τηςΤριμελούς Συμβουλευτικής Επιτροπής 
αντικαθίστανται από νέα μέλη που πληρούν τα κριτήρια 
του άρθρου 39 παρ. 2 β' εδάφιο του ν. 4485/2017. Τα 
αφυπηρετήσαντα μέλη δικαιούνται να παρευρεθούν 

στη διαδικασία δημόσιας παρουσίασης και αξιολόγησης 
με δικαίωμα λόγου, χωρίς όμως δικαίωμα ψήφου. Μέλη 
Δ.Ε.Π. τα οποία βρίσκονται σε άδεια, δΰνανται να συμμε¬ 
τέχουν ως μέλη της Επταμελούς Εξεταστικής Επιτροπής. 

15.2.Τομέας Σύνθεσης 

1. Η εκπόνηση της διδακτορικής διατριβής στον το¬ 
μέα της Σύνθεσης ολοκληρώνεται με την ολοκλήρωση 
της σύνθεσης έργου ή σειράς έργων, που αποτελούν 
και το κύριο μέρος της διδακτορικής διατριβής, και συ¬ 
νοδευτικού θεωρητικού υπομνήματος. Επιπρόσθετα, 
απαιτείται επιτυχής εξέταση του υποψηφίου σε ζητή¬ 
ματα (α) τεχνικών σύνθεσης, (β) συστηματικής μουσι¬ 
κολογίας και (γ) ενός θέματος του ενδιαφέροντος του 
υποψηφίου. 

2. Το έργο ή η σειρά των έργων μπορεί να είναι για 
οποιονδήποτε συνδυασμό οργάνων ακόμα και για 
σόλο όργανο (με ή χωρίς χρήση ηλεκτρονικής μουσι¬ 
κής). Καθώς είναι δύσκολο να ορισθούν περιοριστικά 
τα χαρακτηριστικά και ο όγκος του συνθετικού έργου 
που απαιτείται για την ολοκλήρωση της διδακτορικής 
διατριβής, θα πρέπει να είναι εμφανές ότι το έργο αυτό 
αντανακλά εργασία αντίστοιχη των χρόνων του διδα¬ 
κτορικού προγράμματος σπουδών. Έτσι, σύμφωνα με τα 
προαναφερθέντα, η σύνθεση μπορεί να είναι μια όπε¬ 
ρα μεγάλων διαστάσεων ή μια σειρά έργων μουσικής 
δωματίου με κοινή θεματική αλλά μπορεί να είναι και 
μια ολοκληρωμένη σειρά συνθέσεων για σόλο όργανο 
όπωςπ.χ. είναι οι σπουδές για πιάνο του Γκ. Λίγκετι ή μια 
σειρά έργων για διάφορα σόλο όργανα όπως π.χ. είναι 
οι 5θς|υθηζ3θ του Λ. Μπέριο. 

3. Το κύριο μέρος (σύνθεση ή συνθέσεις) συνοδεύεται 
απάτη σύνταξη θεωρητικού υπομνήματοςτουλάχιστον 
40.000 λέξεων με αντίστοιχη βιβλιογραφική τεκμηρίω¬ 
ση, το οποίο πρέπει να έχει άμεση ή έμμεση σχέση με 
τη σύνθεση της διδακτορικής διατριβής και στο οποίο 
να τεκμηριώνεται η γνώση τεχνικών σύνθεσης. Σε πε¬ 
ρίπτωση που το θεωρητικό υπόμνημα δεν έχει άμεση 
σχέση με τη σύνθεση της διδακτορικής διατριβής, ένα 
τουλάχιστον μέρος του θα πρέπει να αφορά στην ίδια 
τη σύνθεση της διδακτορικής διατριβής. 

4. Η υποστήριξη της διδακτορικής διατριβής είναι δυ¬ 
νατή αποκλειστικά και μόνο μετά απάτην επιτυχή εξέτα¬ 
ση του υποψηφίου σε ζητήματα (α) τεχνικών σύνθεσης, 
(β) συστηματικής μουσικολογίας και (γ) ενός θέματος του 
ενδιαφέροντος του υποψηφίου. Η εξέταση αυτή πρέπει 
να λαμβάνει χώρα κατά τα τρία πρώτα έτη των διδακτο¬ 
ρικών σπουδών. Ο υποψήφιος, σε περίπτωση αποτυχίας, 
έχει δικαίωμα μιας επιπλέον εξέτασης. 

Η διαδικασία της εξέτασης είναι η ακόλουθη: 

- Η εξεταστική επιτροπή αποτελείται από τρία μέλη. 
Ένα μέλος Δ.Ε.Π. της κατεύθυνσης σύνθεσης για τις τε¬ 
χνικές σύνθεσης (εκτός του επιβλέποντος), ένα μέλος 
Δ.Ε.Π. συστηματικής μουσικολογίας και ένα μέλος Δ.Ε.Π. 
του τομέα ενδιαφέροντος του υποψήφιου διδάκτορα. Ο 
επιβλέπων συμμετέχει στην επιτροπή για τον καθορισμό 
των θεμάτων της εξέτασης, αλλά όχι για τη βαθμολόγηση 
της εξέτασης. 

- Ο υποψήφιος συμφωνεί σε συνεργασία με τα αντί¬ 
στοιχα τρία μέλη της εξεταστικής επιτροπής και τον επι- 


βλέποντα για τα τρία γενικά θέματα εξέτασης έξι έως 
οκτώ μήνες πριν από την πραγματοποίηση της γραπτής 
εξέτασης. Για παράδειγμα, στις τεχνικές σύνθεσης μπορεί 
να επιλεγεί μια συνθετική τεχνική (π.χ. ολικός σειραϊ- 
σμός ή στοιχεία μινιμαλισμού στη μουσική του Έβ 9 θ, του 
ΕθΙάιτωη και του Έό.ννοΙί), στη συστηματική μουσικολο¬ 
γία η ανάλυση ενός έργου (π.χ. Ιεροτελεστία της Άνοιξης) 
ή μιας σειράς έργων (π.χ. τα τελευταία κουαρτέτα του 
Μπετόβεν κ.λπ.). Τέλος, ο υποψήφιος μπορεί να επιλέ- 
ξει ένα θέμα του ενδιαφέροντος του (π.χ. ένα θέμα που 
αφορά τη βυζαντινή μουσική ή την παιδαγωγική ή τη 
μουσική πληροφορική) και σε συνεννόηση με το μέλος 
Δ.Ε.Π. του αντίστοιχου γνωστικού αντικειμένου να συμ- 
φωνηθεί το γενικό θέμα της εξέτασης. Γ ια τα θέματα αυτά 
επιλέγεται διεθνής και αντιπροσωπευτική επιστημονική 
βιβλιογραφία σε ξένη ή ξένες γλώσσες που γνωρίζει ο 
υποψήφιος, αλλά και στα ελληνικά όταν υπάρχει, καθώς 
και παρτιτούρες αντίστοιχων έργων για μελέτη. Η βιβλι¬ 
ογραφία και η εργογραφία (με τουλάχιστον 7 τίτλους 
μονογραφιών ή 21 τίτλους επιστημονικών άρθρων σε 
κάθε μία), κατατίθεται σε ειδικό έντυπο στην γραμματεία 
του τμήματος με την υπογραφή των αντιστοίχων μελών 
της εξεταστικής επιτροπής. 

- Η γραπτή εξέταση γίνεται σε τρεις διαφορετικές, 
αλλά κοντινές μεταξύ τους μέρες. Η προφορική εξέταση 
ακολουθεί τη γραπτή εξέταση αυθημερόν ή την επο¬ 
μένη μέρα. Η εξέταση συνίσταται στην ανάπτυξη ενός 
επιμέρους ζητήματος από καθένα από τα θέματα που 
έχουν επιλεγεί υπό μορφή δοκιμίου και σε αποκλειστικό 
χρονικό διάστημα τεσσάρων ωρών. Κατά την εξέταση ο 
υποψήφιος μπορεί να έχει στην διάθεσή του όποια βο¬ 
ηθητικά μέσα θέλει (βιβλία, άρθρα, παρτιτούρες, κ.τλ.). 

- Η διόρθωση και αξιολόγηση γίνεται για το κάθε σκέ¬ 
λος της εξέτασης ξεχωριστά. Στη συνέχεια, η εξεταστική 
επιτροπή από κοινού αποφασίζει για τη επιτυχία ή απο¬ 
τυχία του εξεταζόμενου. 

5. Μετά την ολοκλήρωση εκπόνησης της διδακτορικής 
διατριβής ο υποψήφιος διδάκτορας υποβάλλει αίτηση 
στην Τριμελή Συμβουλευτική Επιτροπή, δια της γραμ¬ 
ματείας, για δημόσια υποστήριξη και αξιολόγησή της. 
Μαζί με την αίτηση ο υποψήφιος υποβάλλει τη σύνθεση 
ή τις συνθέσεις που αποτελούν και το κύριο μέρος της 
διδακτορικής διατριβής, μαζί με το συνοδευτικό θεω¬ 
ρητικό υπόμνημα. Η διαδικασία που ακολουθείται στη 
συνέχεια είναι ίδια με αυτή που περιγράφεται στην παρ. 
15.1 (εδάφια 3 και 4) του παρόντος άρθρου. 

(Ολοκλήρωση και υποβολή διδακτορικής διατριβής 
στους τομείς της Μουσικολογίας/Μουσικής Παιδαγωγικής). 

Άρθρο 16 

Άογοκλοπή/παράλειψη αναφοράς 

σε χρησιμοποιηθείσα βιβλιογραφία 

Καταθέτοντας τη διδακτορική διατριβή, ο υποψήφιος 
διδάκτορας υποχρεούται να αναφέρει αν χρησιμοποίησε 
το έργο και τις απόψεις άλλων. Η αντιγραφή θεωρείται 
σοβαρό ακαδημαϊκό παράπτωμα. Άογοκλοπή θεωρεί¬ 
ται η αντιγραφή εργασίας κάποιου άλλου, καθώς και η 
χρησιμοποίηση εργασίας άλλου - δημοσιευμένης ή μη- 
χωρίςτη δέουσα αναφορά. Η παράθεση οποιοσδήποτε 

υλικού τεκμηρίωσης, ακόμη και από μελέτες του ίδιου 
του υποψηφίου, χωρίς σχετική αναφορά, μπορεί να στοι¬ 
χειοθετήσει απόφαση της Συνέλευσης του Τμήματος για 
διαγραφή του. Στις παραπάνω περιπτώσεις και μετά από 
αιτιολογημένη εισήγηση του επιβλέποντος καθηγητή, 
η Συνέλευση του Τμήματος μπορεί να αποφασίσει τη 
διαγραφή του υποψηφίου. 

Άρθρο 17 

Δημόσια προφορική δοκιμασία 

και έγκριση της διατριβής 

1. Μετά την παρέλευση 30 ημερών, και πάντως όχι πε¬ 
ρισσότερων από 45, από τη συγκρότηση της επταμελούς 
εξεταστικής επιτροπής, γίνεται δημόσια η προφορική 
δοκιμασία του υποψηφίου. Η ημερομηνία, η ώρα και ο 
τόπος της δημόσιας υποστήριξης της διατριβής ορίζεται 
από την Επταμελή Εξεταστική Επιτροπή και αναγγέλ¬ 
λεται μία (1) τουλάχιστον εβδομάδα νωρίτερα από την 
ημερομηνία υποστήριξης με ανακοίνωση του τμήματος 
που αναρτάται στο διαδικτυακό τόπο του τμήματος. 

2. Κατά την προφορική δοκιμασία ο υποψήφιος ανα¬ 
πτύσσει τη διατριβή του δημόσια ενώπιον της Επταμε¬ 
λούς Εξεταστικής Επιτροπής μέσα σε τριάντα (30) λεπτά 
περίπου και απαντά σε ερωτήσεις και παρατηρήσεις των 
μελών της επιτροπής. Η διαδικασία της δημόσιας υποστή¬ 
ριξης προϋποθέτει τη φυσική παρουσία των τεσσάρων 
(4) τουλάχιστον μελών της εξεταστικής επιτροπής, ενώ τα 
λοιπά μέλη μπορούν να συμμετέχουν και μέσω τηλεδιά¬ 
σκεψης. Με σύμφωνη γνώμη της Επταμελούς Εξεταστικής 
Επιτροπής είναι δυνατό να υποβληθούν διευκρινιστικές 
ερωτήσεις και από το ακροατήριο. Η όλη διαδικασία δεν 
επιτρέπεται να υπερβαίνει τις δύο (2) ώρες. 

3. Μετά την παραπάνω διαδικασία η εξεταστική επι¬ 
τροπή συνεδριάζει χωρίς την παρουσία τρίτων για να 
αποφασίσει αν η διατριβή και η υποστήριξή της από τον 
υποψήφιο ήταν επιτυχής. Στη συνεδρίαση προεδρεύει 
το αρχαιότερο από τα μέλη της εξεταστικής επιτροπής. 
Κριτήρια για την έγκριση της διατριβής είναι η πρωτο¬ 
τυπία της διατριβής, η ουσιαστική συμβολή της στην 
επιστήμη, η πληρότητα της έρευνας που προηγήθηκε, 
η μεθοδικότητα στη διάρθρωσή της, καθώς και στην 
εκμετάλλευση των πηγών και της βιβλιογραφίας, η ορ¬ 
θότητα και η σαφήνεια στη φραστική της διατύπωση 
και η ευστοχία των απαντήσεων του υποψηφίου στις 
ερωτήσεις της εξεταστικής επιτροπής. 

4. Η επιτροπή αποφασίζει για την απονομή του τίτλου 
του διδάκτορα με φανερή ψηφοφορία. Για την έγκρι¬ 
ση της διδακτορικής διατριβής απαιτείται η σύμφωνη 
γνώμη τουλάχιστον πέντε (5) μελών της επταμελούς 
εξεταστικής επιτροπής. Τα αφυπηρετήσαντα μέλη της 
τριμελούς συμβουλευτικής επιτροπής, που έχουν αντι- 
κατασταθεί, μπορεί να παρίστανται κατά τη συνεδρίαση 
χωρίς δικαίωμα ψήφου. Η εγκριθείσα διδακτορική δια¬ 
τριβή αξιολογείται με την ακόλουθη κλίμακα: Άριστα με 
διάκριση (σε όλως εξαιρετικές περιπτώσεις και μόνο με 
ομόφωνη απόφαση της Εξεταστικής Επιτροπής), Άρι¬ 
στα, Δίαν Καλώς, Καλώς, με απόλυτη πλειοψηφία των 
παρόντων μελών. Σε περίπτωση ισοψηφίας η ψηφοφο¬ 
ρία επαναλαμβάνεται. Εάν και κατά την επαναληπτική 


ψηφοφορία υπάρξει ισοψηφία, υπερισχύει η ψήφος του/ 
της Προέδρου της Επταμελούς Εξεταστικής Επιτροπής. 

5. Η εξεταστική επιτροπή, με ευθύνη του προέδρου 
της, συντάσσει πρακτικό το οποίο περιλαμβάνει εισήγη¬ 
ση από τον επιβλέποντα και αιτιολόγηση της ψήφου των 
μελών της επταμελούς επιτροπής. Υπογράφεται από όλα 
τα μέλη της επιτροπής και διαβιβάζεται δια της γραμμα¬ 
τείας στη Συνέλευση του Τμήματος. 

Άρθρο 18 

Κατάθεση της διδακτορικής διατριβής 

1. Αν η διατριβή εγκριθεί, ο υποψήφιος, αφού ολο¬ 
κληρώσει τυχόν αλλαγές ή βελτιώσεις στο κείμενο της 
διατριβής που του έχουν υποδειχθεί από την εξεταστική 
επιτροπή και πριν του απονεμηθεί ο τίτλος του διδάκτο¬ 
ρα, έχει την υποχρέωση: 

α) Να κατοχυρώσει το τελικό (μετά τις διορθώσεις) 
κείμενο της διατριβής λαμβάνοντας Ι5ΒΝ από το Ειδικό 
Γραφείο της Εθνικής Βιβλιοθήκης με τη συνδρομή της 
βιβλιοθήκης του τμήματος. 

β) Να καταθέσει στη γραμματεία και τη βιβλιοθήκη 
του τμήματος από ένα (1) αντίτυπο της διατριβής και 
ένα (1) αντίγραφο σε ηλεκτρονική μορφή μαζί με τυχόν 
ψηφιακό υλικό (π.χ. ηχογραφήσεις, φωτογραφίες κ.λπ.) 
που αποτελεί μέρος της διατριβής. 

γ) Να καταθέσει τη διατριβή του σε έντυπη και ηλε¬ 
κτρονική μορφή στην υπηρεσία υποβολής μεταπτυχια¬ 
κών εργασιών και διδακτορικών διατριβών της Κεντρικής 
Βιβλιοθήκης του Α.Π.Θ. μαζί με το έγγραφο παράδοσης 
διδακτορικής διατριβής υπογεγραμμένο από τη γραμ¬ 
ματεία του τμήματος. Αναλυτικές πληροφορίες για την 
κατάθεση της διατριβής και την παραλαβή της σχετικής 
βεβαίωσης είναι αναρτημένες στον διαδικτυακό τόπο 
της Κεντρικής Βιβλιοθήκης του Α.Π.Θ. 

δ) Να ολοκληρώσει με τη συνδρομή της γραμματείας 
του τμήματος τη διαδικασία κατάθεσης της διδακτορι¬ 
κής διατριβής στο Εθνικό Αρχείο Διδακτορικών Διατρι¬ 
βών (Ε.Α.Δ.Δ.) του Εθνικού Κέντρου Τεκμηρίωσης (Ε.Κ.Τ.). 

2. Μετά την ολοκλήρωση των παραπάνω υποχρεώσε¬ 
ων και πριν την τελετή καθομολόγησης, ο διδάκτορας 
μπορεί να λάβει από τη γραμματεία του τμήματος πι¬ 
στοποιητικό επιτυχούς ολοκλήρωσης της διαδικασίας 
εκπόνησης της διατριβής. 

Άρθρο 19 

Αναγόρευση και καθομολόγηση διδακτόρων 
Η αναγόρευση και καθομολόγηση των διδακτόρων 
γίνεται μέχρι τρεις (3) φορές κάθε ακαδημαϊκό έτος, σύμ¬ 
φωνα με την ακόλουθη διαδικασία: 

Η Συνέλευση αναγορεύει και καθομολογεί τον υποψή¬ 
φιο διδάκτορα σε δημόσια συνεδρίαση του τμήματος, 
παρουσία του υποψήφιου. Ο Πρόεδρος του τμήματος 
θέτει υπόψη του σώματος το πρακτικό, που πιστοποιεί 
την επιτυχή ολοκλήρωση της διαδικασίας προφορικής 
παρουσίασης και αξιολόγησης της Διδακτορικής Δια¬ 
τριβής και ακολουθεί η αναγόρευση και καθομολόγηση 
του υποψηφίου σε Διδάκτορα του Τμήματος. Στη Συνε¬ 
δρίαση παρίσταται ο/η Πρύτανης/νις ή ο/η Αντιπρύτα- 
νης/νις, ενώ μπορεί να παρίσταται και ο Κοσμήτορας. Η 

τελετή αναγόρευσης και καθομολόγησης, καθώς και ο 
τύπος του Διδακτορικού Διπλώματος του/τηςΔιδάκτο- 
ρος ακολουθεί τα Πρότυπα σχετικών αποφάσεων της 
Συγκλήτου ΑΠΘ. 1 

Στον Διδάκτορα χορηγείται Αντίγραφο Διδακτορικού 
Διπλώματος. Το Διδακτορικό Δίπλωμα (μεμβράνη), υπο¬ 
γράφεται από τον/την Πρύτανη/νι, τον Πρόεδρο και τον 
Προϊστάμενο Γραμματείας του Τμήματος και φέρει τη 
σφραγίδα του ΑΠΘ. 

Άρθρο 20 

Λόγοι και διαδικασία διαγραφής 
υποψηφίων διδακτόρων 

1. Μετά την παρέλευση του μέγιστου χρόνου εκπό¬ 
νησης της διδακτορικής διατριβής, όπως προβλέπεται 
από το άρθρο 7 του παρόντος κανονισμού, ο υποψήφιος 
διαγράφεται από τα μητρώα του τμήματος με απόφαση 
της Συνέλευσης του Τμήματος και ύστερα από έγγραφη 
ειδοποίησή του. 

2. Ανεπαρκής πρόοδος του υποψηφίου διδάκτορα, η 
οποία τεκμηριώνεται με δύο (2) τουλάχιστον αρνητικές 

1. Απόφαση της Συγκλήτου (συνεδρίαση με αριθμό 
2913/23-7-2015, έγγραφο με αριθμό 5288/4-11-2015) 
με θέμα: «Εξορθολογισμός της Γραμματειακής Υπο¬ 
στήριξης των Σχολών και Τμημάτων του ΑΠΘ». 


Εκθέσεις Προόδου. Η Συνέλευση του Τμήματος, μετά 
από απόφαση τηςΤριμελούς Συμβουλευτικής Επιτροπής, 
μπορεί να εισηγηθεί τη διαγραφή υποψηφίου διδάκτορα. 
Στην απόφαση τεκμηριώνονται οι λόγοι διαγραφής. 

3. Ο υποψήφιος διδάκτορας διαγράφεται αυτοδίκαια 
μετά από αίτησή του. 

Άρθρο 21 

Μεταβατικές διατάξεις 

1. Ολο οι υποψήφιοι διδάκτορες του Τμήματος μετά 
την έγκριση και δημοσίευση του παρόντα Κανονισμού 
Διδακτορικών Σπουδών, εντάσσονται στις διατάξεις του 
ν. 4485/2017 και στον παρόντα Κανονισμό. 

2. Όσοι υποψήφιοι διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής, υποχρεούνται στην ολοκλήρωσή της εντός 
διετίας από την ημερομηνία ισχύος του παρόντα Κα¬ 
νονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Μάίου 2018 

Ο Πρύτανης 

ΠΕΡΙΚΛΗΣ ΜΗΤΚΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























